All-American Bitch

"All-American Bitch" (בעברית: "כלבה כל-אמריקאית") הוא שיר ורצועת הפתיחה מתוך אלבום האולפן השני של אוליביה רודריגו, Guts.

== רקע ==
במאי 2021, הוציאה רודריגו את אלבום הבכורה שלה, Sour. הוא הכיל "רגשות מבולגנים" שבדרך כלל לא מצפים מנשים צעירות להביע ועסק בנושא של שבירת נורמות וציפיות חברתיות.

במאי 2023, הודיעה רודריגו כי היא צפויה להוציא אלבום חדש בקרוב, ורשימת השירים המלאה לאלבום נחשפה בחודש יולי 2023 וכללה בסך הכל 12 שירים.<ref name=":02"></ref> השיר "All-American Bitch" יצא ב-8 בספטמבר 2023, עם צאתו של אלבומה השני, Guts. האלבום עוסק בבעיות טיפוסיות איתם מתמודדים אנשים בשנות העשרים לחייהם, כולל התמודדות עם תהילה.<ref name=":1"></ref>

השיר הוא הרצועה הפותחת של האלבום, והוא ביקורת סאטירית על הציפיות והסטנדרטים הכפולים שנכפים על נשים, מה שמעיד על כך שהנושא הזה, בו עסקה באלבומה הראשון, נמשך באלבומה השני.

רודריגו סיפרה כי זוהי הרצועה בה היא הכי גאה מתוך האלבום, וכי היא עוסקת בנושאים עליהם ניסתה לכתוב זמן רב.<ref></ref> רודריגו תיארה את השיר כאחד האהובים עליה באלבום, ואף אחד מהשירים האהובים עליה שכתבה אי פעם, ושיבחה את מילותיו על כך שהביעו את רגשותיה ארוכי השנים של כעס ובלבול מודחקים כנערה.<ref></ref><ref name=":2"></ref> רודריגו חשפה בשיחה עם פיבי ברידג'רס כי השיר נוצר בהשראת חלק מספרה של ג'ואן דידיון, "The White Album". הביטוי "כלבה כל-אמריקאית" נלקח מהמסה של דידיון, "Slouching Towards Bethlehem" , ורודריגו מצאה אותו משכנע, מה שהוביל אותה לכתוב שיר המבוסס עליו.<ref name=":1" /><ref name=":3"></ref> מאוחר יותר, רודריגו ציינה כי זוהי אחת משלושת הרצועות האהובות עליה ביותר מתוף האלבום.<ref></ref> רודריגו ציינה שאיבדה את קולה בזמן הקלטת השיר, במיוחד במהלך הקלטת הגשר של השיר, שם היא צרחה במשך 15 דקות ברציפות.<ref></ref>

רודריגו הייתה גלויה לגבי האמנים שהשפיעו על המוזיקה שלה, אבל זה הוביל לפעמים להשוואות והאשמות בהעתקה. בשנת 2021, רודריגו סיפרה כי אנשים מוציאים את יצירותיה מהקשרן ומכפישים את עבודתה, והביעה אכזבה מפעולות כאלה. עם יציאת אלבומה של רודריגו, Guts, כמה מאזינים שמו לב לדמיון בין השיר "All American Bitch" לבין השיר "Start All Over" של מיילי סיירוס. קווי דמיון אלה כוללים היבטים של הפקה ומהלכים הרמוניים.<ref></ref> בעקבות ההשוואה, מספר ההשמעות של השיר של סיירוס בפלטפורמות הסטרימינג עלה במעל ל-1000%.<ref></ref>

== הרכב ==
השיר מתואר כרצועה דינמית וחובקת ז'אנרים. הוא מתחיל בתור שיר פולק לפני המעבר בפתאומיות לפזמון פופ-פאנק.<ref></ref> הלחן של השיר עובר בין גוונים מתוקים לחמוצים, ומוסיף עומק למסע הרגשי המתואר במילים.

השיר מאופיין בפירוש הלשוני והסאטירי שלו על האופן שבו מצופה מנשים צעירות לא להביע מורת רוח בגלוי.<ref></ref> השיר מתכנס לצרחה מילולית, ומשלב אלמנטים של רגש ועוצמה גולמיים. שורות הפתיחה של השיר, במיוחד השורות שמתייחסות באופן משחקי לנאומי קבלת הפרס הרבים שנשאה רודריגו מדגישות תכונות כמו הכרת תודה, סקסיות, אדיבות ואפילו יופי ברגעים של פגיעות, ומוסיפות עומק למסר של השיר.<ref name=":0" /> בריאיון אצל ג'ימי קימל באוקטובר 2023, סיפרה רודריגו שהיא הייתה צריכה לשנות את מילות השיר כך שיהיו פחות בוטות.<ref></ref>

המתיקות הראשונית של השיר והסגנון המוזיקלי יוצרים מצג של שלמות בבתים שלו. עם זאת, כשהפזמון מתחיל עם תופים וגיטרה חזקה, הטון של רודריגו משתנה כדי לשקף חרדה, תחושת מרד, וסירוב להתאים לציפיות החברתיות המצופות מנשים ונערות. המילים מדגישות את נושא המרד בציפיות בלתי אפשריות, בדומה ללחצים הקשורים לאידיאל בובת הברבי. בבית השני, רודריגו מזכירה בהומור כי יש לה קלאסה ויושרה "כמו קנדי הארור", ומדגישה את תחושת הביטחון העצמי שלה. הגשר של השיר מתייחס במפורש ללחץ החברתי על נשים לדכא את הכעס והרגשות שלהן, כשרודריגו שרה, "I don't get angry when I'm pissed, I'm the eternal optimist / I scream inside to deal with it" (בעברית: אני לא כועסת כשאני עצבנית, I'אני האופטימיסטית הנצחית / אני צורחת בפנים כדי להתמודד עם זה").<ref name=":2" /> היבט המעבר בין "מתוק ורך" ל"קשה ורועש" בולט גם בשיר "Vampire" מתוך האלבום.<ref></ref>

רודריגו ציינה את הסגנון של בייבס אין טוילנד ו-Rage Against the Machine כהשראה לשיר.<ref name=":3" />

== ביקורות ==
בסקירת האלבום שפורסמה ב"בילבורד", השיר מושווה ל-"Brutal" מאלבומה הקודם של אוליביה רודריגו, Sour, כששני השירים זוכים לשבחים כשירי פתיחה חזקים. הביקורת מדגישה את היכולת הייחודית של רודריגו לשלב ז'אנרים מוזיקליים שונים, ומתייחסת לתופעה כ"שבירה ז'אנרית".<ref name=":0" /> בסקירה אחרת, השיר תואר כרצועה שנותנת את הטון לשאר האלבום.<ref></ref>

בביקורת שפורסמה ב"רולינג סטון", המבקר תיאר את השיר כשיר פופ פאנק פנטסטי שמהווה רצועת פתיחה נהדרת לאלבום, עם התייחסויות לשאיפה לשלמות ולהסתרת הצד האפל של רודריגו.<ref></ref> בסקירה של אתר "The Forty-Five" מאת ריאן דאלי, רגעים ספציפיים בשירים "All-American Bitch" ו-"Logical" מודגשים כעוצמתיים ומהדהדים רגשית.<ref></ref> בסקירה שנכתבה על ידי קאט ג'אנג על האלבום ופורסמה ב"פיצ'פורק", נכתב כי בשיר רודריגו מגלמת בסרקזם את ארכיטיפ האישה האידיאלי, ומדגישה את האבסורד שלו.<ref></ref> בביקורת שנכתבה על ידי צ'ארלס ליונס-ברט למגזין "סלנט", השיר מוזכר בשל המעבר בין הגיטרה האקוסטית לחשמלית המשקפת את חוסר העקביות בעולם בהקשר למצג החיצוני והתחושות הפנימיות בהן נשים חוות את העולם.<ref></ref>

=== רשימות ודירוגים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|Guts של אוליביה רודריגו: כל 12 השירים מדורגים
|2
|<ref name=":0"></ref>
|-
|The Tab
|דירוג יום ההוצאה של כל שיר באלבום החדש של אוליביה רודריגו, Guts
|2
|<ref></ref>
|-
|רולינג סטון
|כל שיר של אוליביה רודריגו, מדורג
|4
|<ref></ref>
|-
|Evie
|דירוג כל שיר באלבום החדש של אוליביה רודריגו, Guts מהגרוע לטוב ביותר
|9
|<ref></ref>
|}

== הופעות חיות ==
ביום צאת האלבום, רודריגו פרסמה בערוץ היוטיוב שלה סרטון שלה מבצעת את השיר במהלך חזרה.<ref></ref> ב-9 באוקטובר 2023, רודריגו ביצעה את השיר במופע ספונטני ואינטימי בתיאטרון מלון אייס במרכז לוס אנג'לס.<ref></ref> רודריגו חזרה ל-"סאטרדיי נייט לייב" ב-9 בדצמבר כדי לבצע שני ביצועים מ-Guts. הביצוע השני שלה היה לשיר "All-American Bitch". במהלך הופעה זו, היא עשתה מחווה דרמטית על ידי דקירה של עוגה אדומה ומריחתה על פניה תוך כדי הופעה אנרגטית על שולחן ארוחת ערב.<ref></ref>

== השפעה ==
המילים מהשיר זכו לפופולריות בטיקטוק. משתמשי הפלטפורמה השתמשו בשיר כדי לחלוק את חוויות הילדות שלהם, כולל רגעים שבהם הם נאלצו לחייך כשהם מתמודדים עם איומים או הערות משפילות, שמעו את המשפט "לא כל הגברים", או שגברים מבוגרים פנו אליהן כנערות. סרטוני טיקטוק רבים בהשראת השיר מדגישים את האתגרים בלהיות נערה בחברה שמצפה לנשיות ולעיתים קרובות משפילה את הילדות. מוזכר המושג "זעם נשי", המתייחס לכעס ולתסכול שנערות ונשים עלולות לחוש אך לעיתים קרובות צריכות להסתיר מאחורי העמדת פנים מנומסת.<ref></ref>

== מיקומי שיא ==

=== מצעדי סוף שנה ===

== קישורים חיצוניים ==

== הערות שוליים ==

קטגוריה:שירי 2023
קטגוריה:שירי אוליביה רודריגו
קטגוריה:שירים באנגלית
קטגוריה:שירים שנכתבו על ידי אוליביה רודריגו
קטגוריה:שירים שנכתבו על ידי דן ניגרו
קטגוריה:שירים שהופקו על ידי דן ניגרו
קטגוריה:שירים סאטיריים
קטגוריה:שירים עם נושאים פמיניסטיים
קטגוריה:שירי פולק
קטגוריה:שירי פופ פאנק